Hele 437 bilister gik fredag aften i politiets fotofælde i Aalborg og Nørresundby.

Blitz! Blitz! Blitz! Det var et syn, som mødte mange bilister, da Nordjyllands Politi fredag aften havde sendt fotovognen på gaden i Aalborg og Nørresundby. Hele 437 bilister gik i fælden. Ud af de 437 bilister, der blev fotograferet, kan 45 se frem til et klip i kørekortet, mens seks kørte så hurtigt, at de fik en betinget frakendelse af kørekortet. Det oplyser Nordjyllands Politi på Twitter. - ATK blitzede 437 bilister fredag aften i Aalborg og Nørresundby. 45 klip og 6 betingede frakendelser. Det er alt for mange, skriver politiet.